armvectores/hy_wikipedia_2023 huggingface dataset:
Օստենդե

Օստենդե (հոլ.՝ Oostende, ֆր.՝ Ostende), քաղաք Բելգիայում։ Գտնվում է Ֆլանդրիա շրջանում՝ Արևմտյան Ֆլանդրիա նահանգում։ Գտնվում է Հյուսիսային ծովի ափին։ Համարվում է զբոսաշրջային քաղաք։ Աչքի է ընկնում ռելիեֆի բազմազանությամբ։ Բնակչությունը 2006 թվականի մարդահամարի տվյալներով կազմում է 13.637 մարդ։ 17-րդ դարում այստեղ ապրել է 10 000 մարդ։ Այն եղել է Ֆլանդրիայի վերջին կալվինիստական ամրոցը։ Հոլանդիայից, Անգլիայից և Շոտլանդիայից եկած զինվորները պաշտպանել են քաղաքը՝ կռվելով իսպանացիների դեմ։ Պաշտպանությունը տևել է 1601 թվականի հուլիսի 4-ից մինչև 1604 թվականի սեպտեմբերի 22-ը, երբ իսպանական զորքերի հրամանատար Սպինոլա Ամբրոզիոն (իսպ.՝ Ambrosio Spínola Doria o Ambrogio Spínola Doria) վերջնականապես մտավ ամբողջությամբ ավերված քաղաք։
19-րդ դարում դարձել է զբոսաշրջային քաղաք։ Քաղաքի հայտնի մարդկանցից է ծովագնաց, կետորս Ջեյմս Ուեդդելը։


== Ծանոթագրություններ ==
Սմոլի (գյուղ, Մոնաստիրշչինսկի շրջան)

Սմոլի (ռուս.՝ Смолы), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թագավորների երկիրը

Թագավորների երկիրը (իսպ.՝ Tierra de reyes), իսպանալեզու հեռուստանովել է, նկարահանված Տելեմունդո հեռուստաընկերության կողմից։ Նկարահանումները իրականացվել են՝ Մայամիում և Հյուսթոնում, սեպտեմբերի 22-ից։ Սա Թաքնված Հույզեր հեռուստանովելի վերափոխված տարբերակն է։ Տելեմունդոն հեռարձակում է հեռուստանովելը 2014–2015 եթերաշրջանում։ Ինչպես Տելեմունդոյի մնացած հեռուստանովելները, սա նույնպես հեռարձակվել է Անգլերեն ենթավերնագրերով։ (CC3)


== Դերերում ==


== Ծանոթագրություններ ==
Ցաիշի

Ցաիշի (վրաց.՝ ცაიში), գյուղ Վրաստանում։ Գտնվում է Սամեգրելո-Զեմո Սվանեթ մարզի Զուգդիդի շրջան‎‎‎ում։


== Դիրք ==
Գյուղը գտնվում է ծովի մակարդակից 50 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1526 մարդ։


== Ծանոթագրություններ ==
Զիմմերի աշտարակ

Զիմմերի աշտարակ (հոլ.՝ Zimmertoren), միջնադարյան պաշտպանական աշտարակ Բելգիայի Լիր քաղաքում, նախկինում` քաղաքային ամրությունների մի մասը։
Աշտարակը կառուցվել է ոչ ավելի ուշ, քան 1425 թվականը (կառուցման ստույգ թվականը հայտնի չէ)։ 1812 թվականին քաղաքային իշխանությունները վաճառել են աշտարակը, սակայն Առաջին համաշխարհային պատերազմից հետո այն վերագնել են, որպեսզի քանդեն։ 1928 թվականին ժամագործ Լուի Զիմմերը քաղաքին նվիրում է իր աշխատանքը` «Հոբելյանական ժամացույցը» (հոլ.՝ Jubelklok): Այն ցույց էր տալիս բոլոր աշխարահամասերի ժամանակը, լուսնի փուլերը, մակընթացությունների և տեղատվությունների ժամանակը և պարբերական շատ այլ երևույթներ։ Ժամացույցը որոշում են տեղադրել Զիմմերի աշտարակին։ Այն ունի 57 թվատախտակ, որից 13-ը տեղադրված են աշտարակի ներքին մակերևույթին։
1960 թվականին աշտարակի մոտ կառուցում են նոր տաղավար Զիմմերի նոր ժամացույցի համար, որն իսկական գլուխգործոց է։ «Հրաշք ժամացույցը» (հոլ.՝ Wonderklok) պատրաստվել է 1935 թվականին Բրյուսելի համաշխարհային ցուցահանդեսի առիթով։ Ավելի ուշ այն ցուցադրվել է ԱՄՆ-ում։ Այդ ժամացույցի թվատախտակներից մեկի շուրջ պտտվում է աշխարհի ամենադանդաղ սլաքը. նրա լիակատար մեկ շրջանն ամբողջանում է 25.800 տարին մեկ։ Այն մատնանշում է արտաքին ուժի մոմենտի ազդեցությամբ Երկրի առանցքի իմպուլսի մոմենտի փոփոխությունը (պրեցեսիա)։ Զիմմերը ժամացույցում ներկայացրել է մեխանիկական պլանետարիում։
«Հրաշք ժամացույցը» մեծ տպավորություն է թողել Ալբերտ Այնշտայնի վրա, ով շնորհավորել է Զիմմերին բացառիկ մեխանիզմի ստեղծման առիթով։
1980 թվականին աշտարակը ստանում է պետության կողմից պահպանվող հուշարձանի կարգավիճակ։
Աշտարակի մոտ գտնվում է հրապարակ, որի վրա մետաղական օղակների ու գնդերի տեսքով պատկերված է արեգակնային համակարգի սխեման (գնդերը խորհրդանշում են արևն ու մոլորակները, իսկ օղակները` մոլորակների շարժման ուղեծիրը)։ Բացի ընդունված 9 մոլորակներից` նշված են նաև Ֆելիքս (№ 1664, հայտնաբերվել է 1929 թվականին) և Զիմմեր (№ 3064, հայտնաբերվել է 1984 թվականին) փոքր մոլորակները, որոնցից առաջինն անվանված է ծագումով լիրցի, գրող Ֆելիքս Տիմերմանսի, իսկ երկրորդը` ժամագործ Լուի Զիմմերի պատվին։
Ներկայումս Զիմմերի աշտարակը և տաղավարը` «Հրաշք ժամացույցով», թանգարան են։

		
		
		
		
		


== Արտաքին հղումներ ==
Զիմմերի աշտարակի պաշտոնական կայք Archived 2018-09-14 at the Wayback Machine.
Զիմմերի աշտարակ
Թարգմանչաց վանք (Նորակերտ)

Թարգմանչաց վանք, հայկական առաքելական ավերված վանական համալիր ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանի Նորակերտ գյուղի կենտրոնական մասում, հարթ տարածության վրա։ Վանքն ավերվել է 1997-2006թթ ընկած ժամանակահատվածում։


== Պատմություն ==
Գտնվում էր պատմական Մեծ Հայքի Վասպուրական նահանգի Գողթն գավառում։ Վերանորոգվել էր 18-րդ դարում։


== Ճարտարապետություն ==
Եկեղեցին կառուցվել էր 1662 թվականին և գտնվում էր Նորակերտ գյուղի կենտրոնական մասում, հարթ  տարածության վրա։ Եկեղեցու Ճարտարապետը անհայտ է, ինչպես նաև պատվիրատուն և մեկենասը։ Եկեղեցին  քառամույթ եռանավ բազիլիկայի հորինվածք ուներ։ Կառուցված էր սրբատաշ և կիսամշակ բազալտից։ Կառուցող Եսայի վարդապետն էր։
Հորինվածքը բաղկացած էր արևելյան կողմում գտնվող կիսաշրջանաձև խորանից, զույգ ավանդատներից և աղոթասրահից։ Աղոթասրահի չորս քառակուսի կտրվածքով մույթերով եկեղեցին բաժանվել էր երեք նավ։ Միակ մուտքը արևմտյան կողմից էր։ Զարդաքանդակներ, պատկերաքանդակներ և որմնանկարներ չի ունեցել։
Եկեղեցու խորանը և ավանդատները լուսավորվում էին արևելյան որմի մեկական նեղ սլաքաձև լուսամուտներով, իսկ աղորասրահը՝ հյուսիսային և հարավային որմերի նույնանման երեքական լուսամուտներով և արևմտյան ճակատում, մուտքից վերև բացված մեկ լուսամուտով։ Եկեղեցում առանձնակի հետաքրքրություն էր ներկայացնում նրա խորանը, որի հատակը համահավասար էր աղոթասրահի հատակին։
Ինչպես ներքին տարածությունը, այնպես էլ արտաքին հարդարանքը զուսպ էր։ 17-րդ դարի վերանորոգման ժամանակ հյուսիսային և հարավային ավանդատների բարավորներին ագուցվել էր մեկական քանդակազարդ խաչքար։ Խաչքարերը ունեին 1.5 մետր բարձրություն և 0.8 մետր լայնություն, որոնց վրա կային հնաոճ խաչաքանդակներ։ Խաչքարերից մեկը նվիրված էր «պարոն Լսինին»


=== Պարիսպ և օժանդակ շինություններ ===
Եկեղեցու շուրջը գոյություն է ունեցել վանքապատկան շինություններ և պարիսպ։


== Տես նաև ==
Որդուարի շրջան
Վասպուրական
Նորակերտ


== Գրականություն ==
Այվազյան Արգամ, «Նախիջևանի հայկական ճարտարապետության հուշարձաններ», Երևան, 1981.
Այվազյան, Արգամ (1980) Մեսրոպավանի, Շրջուի,Ողոհիի և Նորակերտի ճարտարապետական հուշարձանները. Էջմիածին. Պաշտօնական ամսագիր Հայրապետական Աթոռոյ Ս. Էջմիածնի, ԼԷ (Բ-Գ). pp. 93–94.


== Ծանոթագրություններ ==
Սիչինյանո դելի Ալբուրնի

Սիչինյանո դելի Ալբուրնի (իտալերեն՝ Sicignano degli Alburni), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 3460 մարդ, բնակչության խտությունը կազմում է 43 մարդ/կմ²։ Զբաղեցնում է 80 կմ² մակերես։ Փոստային ինդեքս՝ 84029, հեռախոսային կոդ՝ 0828։
Կոմունայի հովանավորն է սուրբ առաքյալ և ավետարանիչ Մատթեոսը։ Տոնը նշվում է սեպտեմբերի 21-ին։


== Ծանոթագրություններ ==
Վիկտորյա Ռուֆֆո

Վիկտորյա Ռուֆֆո (իսպաներեն` Victoria Ruffo, ամբողջ անունը` Մարիա Վիկտորյա Էուխենիա Գվադելուպե Մարտինես դել Ռիո Մորենո Ռուֆֆո (María Victoria Eugenia Guadalupe Martínez del Río Moreno Ruffo), մայիսի 31, 1962(1962-05-31) կամ մայիսի 31, 1961(1961-05-31), Մեխիկո, Մեքսիկայի Միացյալ Նահանգներ), մեքսիկացի դերասանուհի և հեռուստահաղորդավարուհի։


== Կենսագրությունը ==
Վիկտորյա Ռուֆֆոն ծնվել է Մեխիկոյում։ Բացի նրանից, ընտանիքում մեծանում էին նաև նրա երկու քույրերը` Մարսելան, ով այժմ պրոդյուսեր է և Գաբրիելան, ով աշխատում է հեռուստատեսությունում։ Իր ստեղծագործական կյանքը Վիկտորյան սկսել է 1980 թվականից, երբ նկարահանվել է «Բժշկի խնդիրները» հեռուստանովելում։ Շուտով նկարահանվել է նաև «Վիկտորյա» (1987թ.) և «Պարզապես Մարիա» (1989թ.) հեռուստասերիալներում։ Վերջինս նրան մեծ ճանաչում բերեց նաև ԱՊՀ երկրներում։
2005 թվականին նա նկարահանվել է «Խորթ մայրը» հեռուստանովելում, կատարելով Մարիա Ֆերնանդեսի դերը։ Ներկայումս Վիկտորյա Ռուֆֆոն հաջողությամբ համատեղում է աշխատանքը թատրոնում և հեռուստասերիալներում։ Նա հանդիսանում է Televisa և Telemundo ընկերությունների ամենաբարձր վարձատրվող դերասանուհիներից մեկը։


== Անձնական կյանքը ==
Վիկտորյա Ռուֆֆոն առաջին անգամ ամուսնացել է հայտնի մեքսիկական դերասանուհի Սիլվիա Դերբեսի որդու` Էուխենիո Դերբեսի հետ։ Նրանք ծանոթացել էին «Պարզապես Մարիա» հեռուստասերիալի նկարահանումների ժամանակ, երբ Էուխենիոն այցելում էր սերիալում նկարահանվող մորը, իսկ Վիկտորյան այդ ժամանակ կատարում էր սերիալի գլխավոր դերը։ 1992 թվականին ծնվել է նրանց որդին, այժմ դերասան` Խոսե Էդուարդո Դերբեսը։ Նրանց ամուսնությունը լուծարվեց 1996 թվականին։
2001 թվականին Վիկտորյան ամուսնացել է մեքսիկական քաղաքական գործիչ Օմար Ֆայյադ Մենեսեսի հետ։ 2004 թվականին ծնվել են նրանց երկվորյակ դուստրերը։


== Ֆիլմագրություն ==


== Ծանոթագրություններ ==
Յափուր

Յափուր, գյուղ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
South African Airways

South African Airways (SAA) Հարավային Աֆրիկայի առաջատար ավիաընկերություն, Հարավային Աֆրիկայի ամենամեծ ավիաընկերությունը, որը իրականացնում է ներքին և միջազգային կանոնավոր թռիչքներ։ Ավիաընկերության կենտրոններն են Յոհանեսբուրգի և Քեյփթաունի օդանավակայանները։ Մինչ 1997 թվականը ավիաընկերության անվանումը եղել է Suid-Afrikaanse Lugdiens (SAL):


== Պատմություն ==


=== Ստեղծում ===
1934 թվականին Union Airways ավիաընկերությունը ձեռք է բերվել Հարավաֆրիկյան Հանրապետության կառավարության կողմից և վերանվանվել է South African Airways: Առաջին քաղաքները, որոնց ավիաընկերությունը իրականացրեց չվերթներ դա Քեյփթաունն էր, Դուրբանը և Յոհանեսբուրգը։ Նույն թվականի փետրվարի 01-ին ավիաընկերությունը ձեռք բերեց South-West African Airways անվանումը, որն ամեն շաբաթ թռիչքներ էր իրականացնում Վինդհուկի և Քիմբերլի միջև 1932 թվականից ի վեր։
1930 թվականին ավիաընկերությունը միջազգային շուկա է մտնում իրականացնելով նոր չվերթներ դեպի Քենիա և Ուգանդա։ Օդանավի հիմնական տեսակը SAA ավիաընկերության 1930 թվականին եղել է Junkers Ju 52 ինքնաթիռը։ Ավիաընկերության նավատորմը բաղկացած էր նույն տեսակի ինքնաթիռներից։
Երթևեկության աննշան աճը շարունակվեց մինչև 1940-ականները, երբ Երկրորդ համաշխարհային պատերազմի պատճառով շատ ավիաընկերություններ փակվեցին։ 1944 թվականին ավիաընկերությունը սկսեց Lockheed Lodestar-ի շահագործումը` վերականգնվող ներքին չվերթների համար։
1945 թվականի նոյեմբերի 10-ին ավիաընկերությունը բացեց առաջին թռիչքները դեպի Եվրոպա, որոնցից առաջինը կատարվեց Անգլիայի Բորնմութ քաղաքում։


=== Ռեակտիվ դարաշրջան ===
1950 թվականին քաղաքացիական ռեակտիվ ինքնաթիռների գալուստով, ավիաընկերությունը ձեռք բերեց Boeing 707 օդանավը։ 1953 թվականին ընկերությունը դարձավ առաջին ավիաընկերությունը Մեծ Բրիտանիայից դուրս, որն օգտագործեց ռեակտիվ ինքնաթիռ։
1957 թվականի նոյեմբերին ընկերությունը սկսեցին թռիչքները դեպի Պերթ (Ավստրալիա)։


== Երթուղային ցանց ==
Ավիաընկերությունը միջազգային թռիչքներ է կատարում դեպի Սան Պաուլու, Նյու Յորք, Վաշինգտոն, Լոնդոն, Ֆրանկֆուրտ, Մյունխեն, Մումբայ, Հոնկոնգ և Պերթ։


== Չվերթ ==


=== Ուղևորատար ինքնաթիռներ ===
2018 թվականի հուլիս ամսվա տվյալներով ավիաընկերության նավատորմը բաղկացած էր հետևյալ ինքնաթիռներից`:


== Ծանոթագրություններ ==


== Արտաքին հղումներ ==
Պաշտոնական կայք
Ավիաընկերության նորությունները Archived 2009-01-07 at the Wayback Machine.
[1] Archived 2009-09-07 at the Wayback Machine.
Ralf Ringer

Ralf Ringer (նախկին անվանումը՝ «Բելկա առևտրի տուն»), ռուսական ընկերություն՝ մասնագիտացված տղամարդկանց, կանանց և մանկական կոշիկների արտադրության ու վաճառքի վրա՝ «Ralf Ringer» և «Piranha» ապրանքանիշերի ներքո։ Արտադրական հզորությունները տեղակայված են Մոսկվայում, Զարայսկում և Վլադիմիրում։ Աշխատակազմի թիվը կազմում է ավելի քան 1500 աշխատակից։
Ralf Ringer ընկերությունը ստեղծվել է  Անդրեյ Բերեժնու կողմից, որը 1993 թվականից սկսած իրականցրել է կոշիկի ներմուծումը Հնդկաստանից։ Արտադրությունը տեղակայված էր «Բուրևեստնիկ» գործարանի տարածքում, որի արտադրական ակտիվները հետագայում գնվել են։ 2004 թվականին արտադրության ծավալը կազմել է 1 միլիոն զույգ կոշիկ տարվա կտրվածքով։ 2005 թվականին գործարան բացվեց Վլադիմիրում, իսկ 2006 թվականին՝ Զարայսկում։
Բացի կոշիկի արտադրությունից ընկերությունը զբաղվում է կոշիկի արտադրության համար սարքավորումների արտադրությամբ, ինչպես նաև կոշիկի սարքավորումների վերանորոգմամբ և վերականգնմամբ։
2011 թվականին ընկերությունը մասնագիտանալով միջին ցածր և միջին գնային սեգմենտի կոշիկի վրա, Ageis Media վարկանիշով զբաղեցրել է երկրորդ հորիզոնականը ՝  ըստ գովազդային բյուջեի չափի՝ կոշիկի բրենդների շարքում։ Բրենդի ծախսերը 1 տարում կազմում էին 6 միլիոն դոլար։ Comcon  ընկերության տվյալներով բրենդի ճանաչելիությունը ռուսական բրենդների շրջանակում 2011 թվականի առաջին կիսամյակում կազմել է 2,1%։
Կաշվեգործների և կոշկակարների ռուսական միության տվյալներով 2010-2012 թվականներին Ralf Ringer ընկերությունը դարձել է միակ ընկերությունն ռուսական խոշորագույն արտադրողների շարքում, որը կարողացել է մեծացնել արտադրության ծավալները 40%-ով՝ 1 միլիոնից դառնալով 1,4 միլիոն զույգ։
2007 թվականի համար ընկերությունը նախատեսել է մոտ 60 խանութներ։ 2019 թվականի համար նախատեսել է մոտ 1700 առևտրի կետեր, ներառյալ մոտ 150 սեփական մանրածախ խանութներ։ Տարվա կտրվածքով արտադրանքի թողարկումը հասել է 2 միլիոն զույգի։
Տարբեր արտադրողների կողմից տղամարդկանց կոշիկի արտադրության փորձաքննությունը, որն անց է կացվել 2017 թվականին սպառողական ապրանքների որակի մոնիթորինգի ռուսական ազգային համակարգի կողմից, անվանել է Ralf Ringer տղամարդկանց կոշիկներն ամենաթեթև, բայց նշել է ցածր որակի պաստառը, որը մաշվում և գունաթափվում է։ Բարձրորակ կոշիկի ցանկում Ralf Ringer-ն այս հետազոտության արդյունքում չի հայտնվել։
Ralf Ringer ընկերությունը Ռուսաստանում տարածված փորձն է՝ տեղական ապրանքի արտադրման համար օգտագործել բրենդեր, որոնք ունեն արտասահմանյան արտադրանքի տեսք։ 2007 թվականին ռուսական մաքսայինը ձերբակալել է կեղծված մի խմբաքանակ արտադրանք Ralf Ringer բրենդի անվան ներքո, որն արտադրված էր Չինստանում։
2002 թվականին ընկերությունը արժանացել է Տարվա ապրանքանիշ/EFFIE (բրոնզե) մրցանակին «փոքր բյուջետային նախագիծ» անվանակարգում, իսկ 2004 թվականին զբաղեցրել է առաջին տեղը «Հագուստ և Կոշիկ» անվանակարգում։


== Ծանոթագրություններ ==


== Գրականություն ==
Իգոր Գլադկիխ։ Մարտավարական և օպերացիոն մարքեթինգ։ Օրինակներ ՎՇՄ ՍՊՊՀ հավաքածուից — Սանկտ Պետերբուրգի պետական համալսարան, 2015. — էջ. 313—331. — ISBN 978-5-288-05658-1.
Սպաթագորի

Սպաթագորի (վրաց.՝ სპათაგორი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 640 մետր բարձրության վրա։ Շրջկենտրոն Ցագերից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 106 մարդ։


== Ծանոթագրություններ ==
Պարաբիտա

Պարաբիտա (իտալերեն՝ Parabita), քաղաք Իտալիայում։ Գտնվում է Ապուլիա մարզում՝ Լեչե գավառում։
Բնակչությունը կազմում է 9458 մարդ, բնակչության խտությունը կազմում է 473 մարդ/կմ²։ Զբաղեցնում է 20 կմ² մակերես։ Փոստային ինդեքս՝ 73052, հեռախոսային կոդ՝ +39 0833։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0833 392300
Էլեկտրոնային փոստ՝ info@comune.parabita.le.it
Պաշտոնական կայք՝ http://www.comune.parabita.le.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ցիպրոֆլոքսացին

Ցիպրոֆլոքսացին, ֆտորքվինոլոնային խմնբի հակաբիոտիկ, օգտագործվում է մի շարք բակտերիալ վարակների ժամանակ։ Այն կիրառվում է ոսկրերի և հոդերի, ներորովայնային,շնչառական ուղղիների, մաշկային և միզուղիների ինֆեկցիաների,փորլուծության որոշ տեսակների, որովայնային տիֆի և այլ վարակների դեպքում։ Որոշ ինֆեկցիաների դեպքում օգտագործվում է համակցված այլ հակաբիոտիկների հետ։ Կիրառվում է բերանացի, աչքի և ականջի կաթիլների տեսքով և ներերակային։
Հիմնական կողմնակի ազդեցություններն են՝ սրտխառնոցը, փսխումը և փորլուծությունը։ Ծանր կողմնակի ազդեցություններից են՝ ջլի պատռման ռիսկի բարձրացումը, հալիցունացիան և նյարդային խանգարումները։ Միասթենիա գրավիսով հիվանդների շրջանում մկանային թուլության հարաճում։ Կողմնակի ազդեցությունների առաջացման հաճախականությունը ավելի արտահայտված է ի հայտ գալիս քան այլ խմբի հակաբիոտիկների մոտ, ինչպիսին են օրինակ՝ ցեֆալոսպորինները, բայց ավելի քիչ են արտահայտված  օրինակ կլինդամիցինների դեպքում։ Կենդանիների վրա կատարված ուսումնասիրությունների արդյունքները մտահոգություն են առաջացնում հղիների դեպքում կիրառման համար։ Կրծքով կերակրման ժամանակ անվտանգ է։ Այն երկրորդ սերնդի ֆտորքվինոլոն է, ազդեցության լայն ոլորտով, որը թողնում է բակտերիասպան ազդեցություն։
Ցիպրոֆլոքսացինը պատենտավորվել է 1980 թվականին և արտադրվել 1987 թվականին։  Այն առողջապահության համաշխարհային կազմակերպության հիմնական դեղերի ցուցակում է։ Առողջապահության համաշխարհային կազմակերպությունը ցիպրոֆլոքսացինը դասում է մարդու համար ծայրահեղ կարևորություն ունեցող դեղերի շարքին։ Այն հասանելի է նաև ջեներիկ դեղերի ձևով։ 2019 թվականին Ամերիկայի Միացյալ Նահանգներում 113-րդ ամենահաճախ նշանակված դեղերից էր, ավելի քան 5 միլիոն դեղատոմսերով։


== Բժշկական կիրառում ==
Ցիպրոֆլոքսացինը օգտագործվում է լայն սպեկտորի ինֆեկցիաների բուժման համար, այն ներառում է ոսկրերի և հոդերի վարակները, էնդոկարդիտը, գաստրոէնտերիտը, չարորակ արտաքին օտիտ (ականջի արտաքին անցուղղու բորբոքում), շնչառական համակարգի ինֆեկցիաները, ցելյուլիտը, միզուղիների ինֆեկցիաները, պրոստատիտը և սիբիրյան խոց։
Ցիպրոֆլոքսասինը կարևոր դեր է զբաղեցնում խոշոր բժշկական ընկերությունների կողմից տրված բուժման ուղեցույցներում լուրջ վարակների բուժման համար, հատկապես այն վարակների, որոնք կարող են առաջանալ գրամ-բացասական բակտերիաների, ներառյալ կապտաթարախային ցուպիկի կողմից։ Օրինակ, ցիպրոֆլոքասինը մետրոնիդազոլի հետ համակցված մի քանի առաջին շարքի հակաբիոտիկներից մեկն է, որը առաջարկվում է Ամերիկայի Ինֆեկցիոն Հիվանդությունների Հասարակության կողմից մեծահասակների մոտ որովայնային վարակների բուժման համար։ Այն հաճախ է նշանակվում նաև սուր պիելոնեֆրիտի, միզուղիների բարդ կամ հիվանդանոցային վարակների, սուր կամ քրոնիկ պրոստատիտ, էնդոկարդիտի որոշ տեսակների,  մաշկի որոշ վարակների, և պրոթեզային հոդերի վարակների բուժման ուղեցույցներում։


== Ծանոթագրություններ ==
Գյալինկայա (լեռ, Շիրակի մարզ)

Անվան այլ կիրառումների համար տե՛ս՝ Գյալինկայա (այլ կիրառումներ)Գյալինկայա, Գելինգայա, Գյալինղայա, Կյալինղայա, լեռ Շիրակի դաշտի արևելյան սահմանագլխին, Շիրակի և Փաբակաձորի արանքում, Ջրառատ գյուղից 4-5 կմ հյուսիս-արևելք։ Ունի ալպիական բուսականություն։ Բարձրությունը 2489 մ է։


== Ծանոթագրություններ ==
Յանեզ Յանշա

Յանեզ Յանշա (սլովեն.՝ Janez Janša, սեպտեմբերի 17, 1958(1958-09-17), Grosuplje, Սլովենիա), սլովենացի պետական և քաղաքական գործիչ, Սլովենիայի վարչապետը 2004 թվականի նոյեմբերի 9-ից մինչև 2008 թվականի նոյեմբերի 7-ը, 2012 թվականի փետրվարի 10-ից մինչև 2013 թվականի փետրվարի 27-ը և 2020 թվականի մարտի 3-ից, Սլովենիայի դեմոկրատական կուսակցության առաջնորդ 1993 թվականից։ Սլովենիայի Ազգային ժողովի պատգամավոր 1990 թվականի ապրիլի 8-ից։


== Կենսագրություն ==


=== Կրթություն և վաղ գործունեություն ===
1982 թվականին ավարտել է Լյուբլյանայի համալսարանի սոցիոլոգիայի ֆակուլտետը։ 1980-ական թվականներին՝ Հարավսլավիայի կոմունիստների միության երիտասարդական թևի ակտիվիստ։ Բարեփոխիչ և անջատողական համոզմունքների համար հեռացվել է կուսակցությունից, 1988-1990 թվականներին հրապարակումների համար եղել է անազատության մեջ, որոնք իբր պարունակել են ռազմական գաղտնիքներ։


=== Քաղաքական գործունեություն ===
Անկախ Սլովենիայի կառավարությունում 1990-1994 թվականներին զբաղեցրել է պաշտպանության նախարարի պաշտոնը։ 1993 թվականից Սլովենիայի դեմոկրատական կուսակցության նախագահն է։ 2000 թվականին կարճ ժամանակով վերադարձել է կառավարություն։
2004 թվականի նոյեմբերի 9-ին դարձել Է Սլովենիայի վարչապետ։
2012 թվականի փետրվարի 10-ին երկրորդ անգամ դարձավ երկրի վարչապետ։ 2013 թվականի փետրվարի 27-ին Յանշայի կաբինետը պաշտոնանկ էր արվել կոռուպցիոն սկանդալի պատճառով։
2018 թվականի հունիսի 3-ին կայացած արտահերթ խորհրդարանական ընտրություններում նրա ՍԴՀԿ-ն հաղթանակ է տարել և անցել Սլովենիայի ազգային ժողով։


== Ընտանիք ==
Ամուսնացած է, ունի երկու երեխա։


== Ծանոթագրություններ ==


== Արտաքին հղումներ ==
Կենսագրություն
Ջավահիր Տեր-Պետրոսյան

Ջավահիր Արշակի Տեր-Պետրոսյան (Խուտուլաշվիլի)(1888, Դորի - 1961, Թիֆլիս), բոլշևիկ հեղափոխական («պրոֆեսիոնալ հեղափոխական»), Անդրկովկասում խորհրդային ռեժիմի հաստատման աջակից, ԽՄԿԿ անդամ (1904)։ Կամոյի քույրը և համախոհը։
Հեղափոխական գործունեության մեջ ներգրավվել է 1902 թվականից, որպես Կամոյի կապավոր, ինչի համար էլ հեռացվել է Թիֆլիսի կանանց ճեմարանից։ Աշխատել է ընդհատակյա տպարանում, թաքցրել անլեգալ գրականություն, տարածել թռուցիկներ։ Բազմիցս բանտարկվել է։ Կամոյի փախուստին աջակցելու համար 1913 թվականին դատապարտվել է աքսորաբնակության։ 1915 թվականին մեկնել է Բաքու՝ Ստեփան Շահումյանի օգնությամբ Խարկովի բանտից Կամոյին ազատելու գործը կազմակերպելու համար։ 1918 թվականից ընդհատակյա քարոզչական աշխատանք է կատարել Երևանում և Ալեքսանդրապոլում (այժմ՝ Գյումրի)։ 1920 թվականին նշանակվել է Ադրբեջանի ԽՍՀ արտաքին գործերի ժողկոմի անձնական քարտուղար։ Նույն թվականի վերջին մեկնել է Մոսկվա՝ հանդիպել Լենինին, Կրուպսկայային, Ատասովային և Դորկուն։ 1921 թվականից աշխատել է Վրացական ԽՍՀ առժողկոմի տեղակալ՝ սոցիալական ապահովագրության գծով։ 1927 թվականից Տեր-Պետրոսյանը Վրաստանի ԽՍՀ սոցիալական ապահովագրության նախագահն էր, առողջապահության ժողկոմը, 1934-1936 թվականներին՝ առժողկոմատի մայրության և երեխաների պահպանության վարչության պետը։ Տեր-Պետրոսյան եղել է Անդրֆեդերացիայի կենտգործկոմի անդամ։ 1929 թվականին արժանացել է «Աշխատանքի հերոս»-ի կոչման։ Պարգևատրվել է Աշխատանքային կարմիր դրոշի շքանշանով (1931)։
Տերփսիքորա

Տերփսիքորա (հին հունարեն՝ Τερψιχόρα), պարերի երբեմն նաև խմբերգի մուսան։ Զևսի և Մնեմոսինեի դուստրը։ Համարվում է սիրենների մայրը։ Պատկերվում էր դեռատի աղջկա տեսքով։
Ատրիբուտները՝ 

գլխին պսակ
մի ձեռքով նա բռնում էր քնարը։Այլաբանորեն՝ պարուհի։
Վասիլի Ստրուվե (աստղագետ)

Անվան այլ կիրառումների համար տե՛ս՝ Վասիլի Ստրուվե (այլ կիրառումներ)Վասիլի Յակովլևիչ Ստրուվե (ռուս.՝ Василий Яковлевич Струве, անգլ.՝ Friedrich Georg Wilhelm Struve, ապրիլի 15, 1793(1793-04-15), Ալտոնա, Գերմանիա - նոյեմբերի 23, 1864(1864-11-23), Պուլկոցո, Ցարսկոսելսկիյ ուեզդ, Սանկտ Պետերբուրգի նահանգ, Ռուսական կայսրություն), ռուս աստղագետ և գեոդեզիստ, Պետերբուրգի ԳԱ ակադեմիկոս (1832)։ 
Ավարտել է Դորպատի (այժմ՝ Տարտու) համալսարանը (1810)։ 1818-1839 թվականներին եղել է Դորպատի համալսարանի աստղադիտարանի տնօրենը։ 1833 թվականից ղեկավարել է Պուլկովոյի աստղադիտարանի կազմակերպման և սարքավորման գործը, 1839-1862 թվականներին եղել է այդ աստղադիտարանի տնօրենը։ Հիմնարար աստղաչափության բնագավառում Ստրովեի ստացած կարևորագույն արդյունքների, երկնային լուսատուների կոորդինատների որոշման և Ստրովեի ղեկավարությամբ կազմված աստղացուցակների շնորհիվ Պուլկովոյի աստղադիտարանը համաշխարհային ճանաչում ստացավ։ Կրկնակի և բազմակի աստղերի վերաբերյալ Ստրուվեի խոր ուսումնասիրությունների արդյունքները տեղ են գտել «Միկրոմետրական չափումներ․․․» (1837) և «Աստղերի միջին դիրքերը» (1852) աշխատություններում։ Ստրուվեին են պատկանում 27 աստղերի պարալաքսների առաջին հուսալի գնահատականները (1822) և a Քնարի անհատական պարալաքսի ճշգրիտ որոշումը (1837)։ Ստրուվեն ստեղծել է աստղաչափության պուլկովյան դպրոցը։ Նրա անմիջական ղեկավարությամբ ստեղծվել է այսպես կոչված աստղագիտական հաստատունների համակարգ, որը ժամանակին լայն ճանաչում է ստացել։ Ստրուվենը մեծ ավանդ ունի նաև գեոդեզիայի զարգացման գործում։ Նրա ղեկավարությամբ որոշվել է երկրի միջօրեականի մի հատվածի երկարությունը Ռուսաստանի արևմտյան մասում։ Եղել է միջազգային մի շարք ակադեմիաների և ընկերությունների պատվավոր անդամ։


== Ծանոթագրություններ ==
Էքս ան Օտ (կանտոն)

Էքս ան Օտ (ֆր.՝ Aix-en-Othe), Ֆրանսիայի կանտոն է, գտնվում է Շամպան-Արդեն շրջանում։ Օբ դեպարտամենտի կանտոնն է։ Մտնում է Տրուա օկրուգի մեջ։ Համաձայն 2006 թվականի մարդահամարի կանտոնի բնակչությունը 5140 մարդ էր։Կանտոնի համարը 1001 է։ Կանտոնում կա 10 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ղուրանի դարպաս

Ղուրանի դարպաս (պարսկերեն՝  دروازه قرآن‎ ), պատմական դարպաս Իրանի Շիրազ քաղաքի հյուսիսում։
Գտնվում է քաղաքի հյուսիսարևելյան մուտքի մոտ,  Մերվդեշտ և Սպահան տանող ճանապարհի վրա` Բաբա Կուհի և Չեհել Մակամ լեռների մեջ ընկած Ալլահ Աքբար կիրճում։ Դարպասի կենտրոնական մուտքի մոտ կա հատուկ ձևավորված տեղ, որտեղ Ղուրան է պահվել. այստեղից էլ առաջացել է դարպասի անունը։
1996 թվականի դեկտեմբերի 9-ին Ղուրանի դարպասը 1800 թվի ներքո ընդգրկվել է Իրանի ազգային հուշարձանների ցանկում։


== Պատմություն ==
Հնում Շիրազն ունեցել է վեց դարպաս` Ղուրանի, Սպահանի, Սաադիի, Քեսաբխանե, Կազերուն, Շահ Գաի Ալի Ալլահ։ Դրանցից ընդամենը Ղուրանի դարպասն է պահպանվել, իսկ մնացած դարպասների գտնվելու վայրն է միայն հայտնի։
Դարպասը կառուցվել է Աբուդ ադ Դաուլի օրոք։ Դրա կառուցման տեղը պատահաբար չի ընտրվել. Մեծ Ալլահի կիրճից բացվում է ողջ Շիրազն ընդգրկող տեսարան, և ամեն մուսուլման, տեսնելով այդ հրաշալի տեսարանը, փառաբանում էր Ալլահին մարդկանց նկատմամբ ունեցած նրա բարեգթության համար, որ թույլ էր տալիս մարդկանց նման քաղաք կառուցել։
Զենդ արքայատոհմի իշխանության օրոք դարպասը խիստ տուժել է, այդ պատճառով այն վերաշինելիս ոչ մեծ տարածք են ձևավորել դարպասի գլխին` այնտեղ երկու Ղուրան պահելով, որոնք հայտնի են «Հիֆդահ-Ման» անվանումով։ Դրանք գրվել են սուլթան Իբրահիմ բին Շահրուհ Գուրեկանիի ձեռքով։ Ավանդության համաձայն` երբ ճամփորդներն անցել են դարպասով, նրանց վրա Սուրբ գրքի օրհնությունն է իջել, ինչը պետք է օգներ նրանց հյուսիսային քաղաքներ հասնելուն։
Ղաջարիների դինաստիայի օրոք դարպասը բազմաթիվ երկրաշարժերի պատճառով զգալիորեն վնասվել է։ Այն հետագայում վերականգնել է Մուհամեդ Զակի Խան Նուրին։ 1937 թվականին Ռեզա-Շահ Փահլավիի հրամանով դարպասը քանդել են, իսկ երկու Ղուրանները տեղափոխել են Շիրազում գտնվող Պարսկաստանի թանգարան, որտեղ պահվում են մինչ օրս։ 1949 թվականին վաճառական  Հուսեյն Իգարը վերականգնել է դարպասի կամարը։
Նոր դարպասը չափերով գերազանցում է նախորդին և բացի մեծ մուտքից` եզրերում ունի ևս երկու փոքրերը։ Եզրային մուտքերի վրա բոլոր կողմերից կան գրություններ և հատվածներ Ղուրանից։ Դարպասագլխին կա ուղղանկյունաձև ոչ մեծ տեղ, ինչպիսին նախորդ դարպասն ուներ։


== Դարպասի հարևանությամբ գտնվող այլ տեսարժան վայրեր ==
Դարպասից տասը մետր հեռավորության վրա գտնվում է բանաստեղծ Հաջու Կռմանիի գերեզմանը, իսկ մոտ մեկ կիլոմետր հեռավորության վրա` Ջահան Նամի այգին և Հաֆեզի դամբարանը։ Ներկայումս Ղուրանի դարպասը քաղաքային այգու մաս է կազմում, որտեղ շիրազցիներն անցկացնում են իրենց ազատ ժամանակը։


== Ծանոթագրություններ ==
Սպիտակ ջոկատ

Սպիտակ ջոկատ (անգլ.՝ The White Company), Արթուր Կոնան Դոյլի պատմական վեպը։ Առաջին անգամ հրատարակվել է 1891 թվականին, հրատարակիչ՝ Սմիթ Էլդեր, մինչ այդ շարունակաբար տպագրվել է «Քորնհիլ» ամսագրում։


== Բովանդակություն ==
Գլխավոր հերոսի մասին և անգլիական աղեղնաձիգների պատմող վեպի գործողությունները տեղի են ունենում 14-րդ դարում (1366-1367) Անգլիայում, Ֆրանսիայում և Իսպանիայում՝ Հարյուրամյա պատերազմի բովում։ Սյուժեի կենտրոնում Էդվարդ Սև Արքայազնի Պիրենեյան արշավանքն է, որն ավարտվեց 1367 թվականի ապրիլի 3-ի Նախերայի ճակատամարտով, որը, սակայն, ընդամենը հիշատակվում է վեպում։ Հեղինակը մանրամասն նկարագրում է անգլիական աղեղնաձիգի և յոմենի կերպարը՝ վճռական դեր տալով նրան ֆրանսիացիների դեմ անգլիացիների տարած հաղթանակում։
Նկարագրվում է նաև ժամանակի ասպետականությունը` ընթերցողին տեղափոխելով անկման դարաշրջան, երբ վառոդը և արկերը անպիտան են դարձնում ասպետների զրահները։ Սպառիչ և վառ գրված է հերարդիկայի մասին, բնության, ասպետական օրենքների, ծովային և ցամաքային մարտերի, մրցաշարերի և իրական սիրո մասին։ Այս ամենը ոչ միայն վեպին մեծ ճանաչում է բերել, այլև հարուցել է պատմաբանների խանդավառությունը։
«Սպիտակ ջոկատում» պատմվող իրադարձություններին նախորդում է Կոնան Դոյլի մեկ այլ գրքի՝ «Սըր Նայջել»-ի պատումը։
Վեպի 29-րդ գլուխն ավարտվում է ֆրանսիացի հայտնի ասպետ և Հարյուրամյա պատերազմում զորահրամանատար Բերտրան դյու Գեկլենի կնոջ՝ լեդի Տիֆեն Ռանկելի «մարգարեությամբ»։ Լեդի Տիֆոնը նկարագրում է քրիստոնեական Արևմուտքի ապագա զարգացման գեղեցիկ պատկերը՝ սկսած աշխարհագրական մեծ հայտնագործություններից մինչև Ֆրանսիայի հեգեմոնիան։ Մարգարեությունը պատմում է հզորացող Մեծ Բրիտանիայի մասին, որը կստեղծի համաշխարհային գաղութային կայսրություն, այնուհետև նրա գերիշխանությունը կանցնի նախկին գաղութ Ամերիկայի Միացյալ Նահանգներին։


== Հրատարակություններ ==
ԽՍՀՄ-ում վեպը երկար ժամանակ չի հրատարակվել (Միացյալ Նահանգները մեծարող վերոհիշյալ մարգարեության պատճառով), և միայն 1968 թվականին ներառվեց Արթուր Կոնան Դոյլի 8 հատորանոց ժողովածուի կազմում։ Միայն 1992 թվականին «Լենիզդատ» հրատարակչությունը առաջին անգամ այն լույս ընծայեց առանձին գրքով։


== Ծանոթագրություններ ==


== Աղբյուրներ ==
Սպիտակ ջոկատը գուտենբերգ նախագծում (անգլերեն)
Վեպի էլեկտրոնային տարբերակ (ռուս.)
Մարկեղ

Մարկեղ (հուն․՝ μακέλη = μάκελλα - բրիչ), գծանշիչ, շարքացանների, հազվադեպ՝ կուլտիվատորների վրա տեղակայվող հարմարանք, որը դաշտի մակերևույթին մեքենայի հետագծին զուգահեռ հետք է թողնում (գծանշում է)։ Մարկեղի երկարությունը հաշվարկված է այնպես, որ ամբողջ դաշտում միջշարային տարածությունները նույնը ստացվեն։ Տրակտորի վրա տեղակայվում է տարբեր երկարության երկու մարկեղ՝ աջ և ձախ։
Բժիշկ Լիզա

«Բժիշկ Լիզա» (ռուս.՝ «Доктор Лиза»), ռուս ռեժիսոր Օքսանա Կարասի 2019 թվականի ռուսական դրամատիկական կենսագրական ֆիլմը։ Գլխավոր դերում նկարահանվել է Չուլպան Խամատովան։ Թողարկվել է 2020 թվականի հոկտեմբերի 22-ին։


== Սյուժե ==
Ֆիլմը պատմում  է բժիշկ-ռեանիմատոլոգ Ելիզավետա Գլինկաի մասին, որը պատրաստվում է ամուսնու հետ միասին նշել հարսանիքի տարեդարձը, ինչի համար ընդմիջում է արել, ինչը, այնուամենայնիվ, չի խանգարում նրան լիովին ընկղմվել աշխատանքի մեջ, երբ նա հայտնվում է աշխատավայրում։


== Դերերում ==


== Արտադրություն ==
Նկարահանումները սկսվել են 2019 թվականի ապրիլին։
Պրեմիերան տեղի է ունեցել սեպտեմբերի 13-ին «Կինոտավր 2020»-ում։


== Ծանոթագրություններ ==


== Արտաքին հղումներ ==
Всеволод Коршунов (2020-09-13)։ «Всех впускать, никого не выпускать: у «Доктора Лизы» все эмоции под контролем»։ Искусство кино 
Деконструкция. Наталья Авилова о фильме «Доктор Лиза» (23 октября 2020) ՅուԹյուբում
Ավան վարչական շրջանի պատմության և մշակույթի անշարժ հուշարձանների ցանկ (Երևան)

Ավան վարչական շրջանի պատմության և մշակույթի անշարժ հուշարձանների ցանկ
Այս հոդվածը ներկայացնում է Երևան քաղաքի Ավան վարչական շրջանի պատմության և մշակույթի հուշարձանների ցանկը։ Ցանկում ներառված է ընդամենը 179 հուշարձան (16 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Լապտևո (այլ կիրառումներ)

Լապտևո, կարող է վերաբերել՝

Լապտևո - գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Լապտևո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Ինստիտուտա Պոլիոմիելիտա

Ինստիտուտա Պոլիոմիելիտա (ռուս.՝ Института Полиомиелита), գյուղ Ռուսաստանի, Մոսկվայի Նովոմոսկովսկի վարչական օկրուգի կազմում։
Բնակչությունը 2005 թվականին գրանցված տվյալներով կազմում էր 1220 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հերկած խոպան (ֆիլմ, 1939)

«Հերկած խոպան» (ռուս.՝ Поднятая целина), խորհրդային սև-սպիտակ գեղարվեստական ֆիլմ, Միխայիլ Շոլոխովի վեպի առաջին մասի էկրանավորումը։ Ֆիլմը պատմում է Դոնում սուր հակասական և դժվարին պայմաններում անցկացվող կոլեկտիվացման մասին։ Ֆիլմի առաջին ցուցադրությունը կայացել է 1940 թվականի մայիսի 5-ին։ Ֆիլմի ռեժիսորն է Յուլի Ռայզմանը, գլխավոր դերերում նկարահանվել են, Բորիս Դոբրոնրավովը-Դավիդով, Միխայիլ Բոլդումանը-Նագուլնով, Վլադիմիր Դորոֆեևը-Շչուկար պապ, Ալեքսանդր Խովանսկին-Մայդաննիկով։


== Սյուժե ==
«Հերկած խոպան» ֆիլմում էկրանավորվել է Միխայիլ Ալեքսանդրովիչ Շոլոխովի համանուն վեպի առաջին մասը, որը Դոնում կոլեկտիվացման մասին է։ Ֆիլմում, ինչպես և Շոլոխովի վեպում ցուցադրվում են իրադարձությունները Դոնի տարածքում 1930-ական թվականներին, կոլեկտիվացման տարիներին։ 1930 թվականի հունվարին կոլեկտիվացում կատարելու նպատակով Գրեմյաչիյ Լոգ խուտոր է գալիս նախկին նավաստի, կոմունիստ-քսանհինգհազարական, Լենինգրադյան գործարանի նախկին աշխատող Սեմյոն Դավիդովը։ Խուտորում նա հանդիպում և ծանոթանում է տեղական կուսակցական բջջի ղեկավար Մակար Նագուլնովին, Գրեմյաչինսկի գյուղական խորհրդի նախագահ Անդրեյ Ռազմյոտնովին։ Կուսակցության անդամները գումարում են Գրեմյաչինսկի ակտիվի և չքավորության ժողով:Խուտորաբնակ ներկաները գրանցվեցին կոլտնտեսությունում և գրանցեցին նրանց, ում անհրաժեշտ է կուլակաթափ անել։ Ունևոր խուտորաբնակները հրաժարվեցին կոլտնտեսություն մտնելուց, փետրվարի վերջից դադարեցվեց կոլտնտեսականների ցուցակագրումը և խուտորում սկսեցին գործել թշնամական ուժերը։ Դժգոհները գաղտնի հավաքվում էին, որպեսզի քննարկեն թե ինչպես պետք է խոչընդոտեն կոլեկտիվացմանը։ Խուտորում կենտրոնից կարգադրություն ստացվեց արագացնելու կոլեկտիվացումը Գրեմյաչիյ Լոգում, քանի որ հարևան շրջաններն առաջ էին անցել նրանցից։ Չնայած հարուցված խոչընդոտներին, խուտորում ստեղծվեց Գրեմյաչինսկի կոլտնտեսությունը։ Կոլտնտեսականների ժողովը կոլտնտեսության նախագահ հաստատեց կոմունիստ Դավիդովին, իսկ տնտեսության վարիչ, Օստրովնովին։ Հետագայում նրանք ստիպված էին պայքարելու «միջակ տնտեսատերերի» անվստահության, խուտորաբնակների վնասարարության և անտնտեսվարության դեմ։ Ֆիլմում ցուցադրվում է կոլտնտեսականների առաջին անգամ դաշտ դուրս գալը, հողի մշակությունը կատարվում էր ձեռքով, իսկ տափանման համար օգտագործում էին ցուլերին։ Ֆիլմն ավարտվում է հաղորդագրությամբ , որ մեկից երկու տարի անց կոլտնտեսության դաշտերում կերևան մեքենաներ, որոնց մասին երազում էր Շչուկար պապը և կոմպոզիտոր Գեորգի Սվիրիդովի երաժշտության ներքո տրակտորներով դաշտերի մշակման տեսարանով։


== Դերերում ==
Բորիս Դոբրոնրավով — Դավիդով
Միխայիլ Բոլդուման — Նագուլնով
Լյուբով Կալյուժնայա — Լուշկա
Վլադիմիր Դորոֆեև  — Շչուկար պապ
Ալեքսանդր Խովանսկի — Մայդաննիկով
Սերգեյ Բլիննիկով — Բաղնիսպան
Մ. Սմիրնով — Լյուբիշկին
Նիկոլայ Խրյաշչիկով — Ռազմետնով
Ալեքսանդր Խոխլով — Պոլովցև
Գավրիլ Բելով — Օստրովնով
Ֆյոդոր Սելեզնյով — Ատամանչուկով
Ելենա Մաքսիմովա — Մալանյա Ատամանչուկովա
Միխայիլ Դագմարով — Ֆրոլ Դամասկով
Ալեքսանդր Պելևին — Տիմոֆեյ Դամասկով
Լեոնիդ Վոլկով  — Շրջկոմի քարտուղար
Օսվալդ Գլազունով — Մարզկոմի ներկայացուցիչ


== Նկարահանող խումբ ==
Սցենար`  Միխայիլ Շոլոխով, Սերգեյ Երմոլինսկի
Ռեժիսոր` Յուլի Ռայզման
Օպերատորներ` Լեոնիդ Կոսմատով, Վ. Նիկոլաև


== Ծանոթագրություններ ==


== Արտաքին հղումներ ==
Фильм "Поднятая целина"
Մարկ Անտուան Ուդենռիյն

Մարկ Անտուան Ուդենռիյն (հոլ.՝ Marc-Antoine van den Oudenrijn, 1890 - 1962), հոլանդացի հայագետ, արևելագետ, փիլիսոփա, աստվածաբան։ Վենետիկի Մխիթարյան միաբանության անդամ։


== Կենսագրություն ==
Հռոմի դոմինիկյան ճեմարանի ուսուցիչ (1920 թվականն)։ Դասախոսել է Հռոմի Մխիթարյան ուսումնարանում (1922 թվականից) և Ֆրայբուրգի համալսարանում (1929-1957 թթ.)։ Հոլանդիայում, Շվեյցարիայում, Իտալիայում, Ֆրանսիայում և այլուր հրատարակել է շուրջ 430 ուսումնասիրություն, որոնցից ավելի քան 200-ը՝ հայագիտական։
Առանձին մենագրություններ է գրել հայ միարարների և Վենետիկի Մխիթարյան միաբանության պատմության ու միաբանների գործունեության մասին։ Եվրոպական մամուլում արձագանքել է հայ գիտնականների կյանքի նորույթներին, գրել գրախոսականներ արտասահմանյան երկրներում պահվող հայկական ձեռագրերի ցուցակների, հիշատակարանների ժողովածուների, օտար լեզուներով լույս տեսած հայերենի քերականությունների, բառարանների մասին։ Հայերենից անգլերեն է թարգմանել «Յաղագս Առաքինութեանց հոգւոյն» (1942) երկը։
Կապուստին (գյուղ, Ստարոկոնստանտինովի շրջան)

Կապուստին (ուկրաիներեն՝ Капустин), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Կապուստին գյուղում բնակվում էր 357 մարդ։ Բնակավայրը զբաղեցնում է 1,76 կմ² տարածք։ Բնակչության խտությունը կազմում էր 202,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
M (ֆիլմ, 1931)

«M» (գերմ.՝ M - Eine Stadt sucht einen Mörder, այլ անվանումը՝ «М». քաղաքը փնտրում է մարդասպանին»), գերմանական ֆիլմ՝ սերիական մարդասպանի մասին պատմող դասական թրիլլեր, նկարահանված 1931 թվականին ռեժիսոր Ֆրից Լանգի կողմից։
Համարվում է կինոյի պատմության լավագույն ֆիլմ-նուարներից մեկը և իր ժամանակի լավագույն թրիլլերներից մեկը։


== Սյուժե ==
Գերմանիայի քաղաքներից մեկի ոստիկանությունը փակուղում է հայտնվել, փորձելով գտնել սերիական մարդասպանին, ով արդեն սպանել է մի քանի երեխաների։ Եղած փաստերը բավարար չեն մարդասպանին գտնելու համար։ Իսկ այդ ընթացքում սպանությունները շարունակվում են։
Քաղաքի բնակիչները տագնապի մեջ են, նրանք կասկածում են ամեն պատահածի, ով փողոցում փորձում է խոսել որևէ երեխայի հետ։ Յուրաքանչյուրը կասկածում է իր մտերիմներից կամ հարևաններից որևէ մեկին։
Ոստիկանությունն անընդհատ ստուգումներ և պարեկային հսկողություն է իրականացնում, սակայն ապարդյուն։ Քաղաքի հանցագործ խմբավորումները նույնպես անհանգստացած են անորսալի մարդասպանին չգտնելու հետևանքով ոստիկանության չափից դուրս ակտիվությունից և իրենց հերթին փորձում են գտնել խորհրդավոր անձնավորությանը։ Մարդասպանը, չվախենալով ոչ ոքից, գաղտնի կերպով մամուլին է հանձնում նամակ, որտեղ գրված է, թե զոհերն ավելանալու են։
Ոստիկանության գլխավոր տեսուչ Կառլ Լոմաննը (Օտտո Վերնիկե) հանձնարարում է իր աշխատակիցներին ստուգել վերջին տարիներին հոգեբուժարաններից դուրս գրված անձանց ցուցակը և փորձել մարդասպանին գտնել նրանց մեջ։ Ոստիկաններից մեկին հաջողվում է գտնել փաստեր ընդդեմ հոգեբուժարաններից մեկի նախկին հիվանդ Հանս Բեկերտի (Պետեր Լորրե) ...


== Դերերում ==
Պետեր Լորրե - Հանս Բեկերտ
Օտտո Վերնիկե - Կառլ Լոմանն
Թեոդոր Լոոս - տեսուչ Գրեբեր
Գուստավ Գրյուդգենս - Շրենկեր
Ֆրիդրիխ Գնասս - Ֆրանց
Ռուդոլֆ Բլյումմեր - Բեկերտի պաշտպան
Գեորգ Ջոն - փուչիկների կույր վաճառող
Ֆրանց Շտայն - նախարար
Էռնստ Շտալ-Նախբաուր - ոստիկանապետ
Էլլեն Վիդմանն - ֆրաու Բեկմանն


== Ծանոթագրություններ ==


== Արտաքին հղումներ ==
ֆիլմը allmovie կայքում
ֆիլմը ինտերնետի արխիվում
Ռայան Բերտրանդ

Ռայան Դոմինիկ Բերտրանդ (անգլ.՝ Ryan Dominic Bertrand օգոստոսի 5, 1989(1989-08-05), Սաութարկ, Սաութուրք), անգլիացի ֆուտբոլիստ, «Սաութհեմփթոնի» և Անգլիայի հավաքականի պաշտպան։ Պատմության միակ ֆուտբոլիստն է, ով Չեմպիոնների Լիգայի եզրափակչում իր նորամուտն է նշել առաջնությունում։


== Ակումբային կարիերա ==
Բերտրանդը ծնվել է Լոնդոնի Սաուտուպարկ կոչվող վայրում։ 2005 թվականի հուլիսին, երբ համարվում էր «Ջիլինգեմա» ակումբի ֆուտբոլիստ, «Չելսիի» հետ պայմանագիր է կնքել։ Տրանսֆերի արժեքը 125 հազար ֆունտ ստերլինգ էր։ 2006-07 մրցաշրջանում նրան երկու անգամ վարձավճարով հանձնել են «Բորնմութին», իսկ այդ ժամանակ «Չելսիում» կար ուրիշ երիտասարդ ֆուտբոլիստ՝ Ջեք Կորկը։ «Արսենալի» երիտասարդական թիմի դեմ խաղում Բերտրանդի փայծաղը պայթեց և նա ստիպված էր բաց թողնել այդ մրցաշրջանի մնացած մասը։ 2007 թվականի օգոստոսին Բերտրանդը մինչև 2008 թվականի հունվարը վարձավճարով հանձնվեց «Օլդեմ Ատլետիկին»։ Չեմպիոնների Լիգայում նորամուտը նշեց 2012 թվականի մայիսի 19-ին, և միանգամից եզրափակչի խաղում։ Հիմնական կազմում դուրս եկավ խաղադաշտ, և փոխարինվեց 73-րդ րոպեին, երբ հաշիվը 0:0 էր: Հիմնական և լրացուցիչ ժամանակները ավարտվեցին 1:1 հաշվով։ «Չելսին» խաղավերջյան 11 մետրանոցներով հաղթեց։ Այդպես Բերտրանդը դարձավ «Չելսիի» այն կազմի ֆուտբոլիստներից մեկը ով խաղացել է եզրափակչում
2014 թվականի հունվարին վարձավճարով տեղափոխվեց «Աստոն Վիլլա»։
2015 թվականի փետրվարի 2-ին տեղափոխվել է «Սաութհեմփթոն», ակումբի հետ կնքելով 4.5 տարվա պայմանագիր։


== Միջազգային կարիերա ==
Բերտրանդը խաղացել է Անգլիայի մինչև 17, 19 և 21 տարեկանների հավաքականներում։ Մինչև 19 տարեկանների հավաքականում 2008 թվականին խաղացել է Եվրոպայի առաջնությունում։ Հետո տեղափոխվեց մինչև 21 տարեկանների հավաքական և մասնակցեց Եվրոպայի առաջնության մի քանի հանդիպումների, բայց բաց թողեց առաջնության եզրափակչային փուլը։ Նոյեմբերի 14-ին Ստյուարտ Պիրսը մինչև 21 տարեկանների թիմ հրավիրեց նրան և «Ուեմբլիում» կայացած Պորտուգալիայի դեմ խաղում խաղաց մեկնարկային րոպեներից։


=== Միջազգային վիճակագրություն ===
2015 թվականի փետրվարի 3-ի տվյալներով


== Նվաճումներ ==
 «Չելսի»

Անգլիայի գավաթի հաղթող (1)։ 2015
Չեմպիոնների Լիգայի հաղթող (1)։ 2012
Եվրոպայի Լիգայի հաղթող (1)։ 2013
Արդյունքում։ 3 գավաթ


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Պրոֆիլը transfermarkt.com կայքում(անգլ.)
Վիճակագրություն FIFA-ի կայքում(անգլ.) Fifa.com կայքում (անգլ.)
Ֆուտբոլիստի էջը Archived 2014-10-10 at the Wayback Machine. Thefa.com կայքում (անգլ.)
Ֆուտբոլիստի էջը Worldfootball.net կայքում (անգլ.)
Ֆուտբոլիստի էջը Football-lineups.com կայքում (անգլ.)
Ֆուտբոլիստի էջը Archived 2016-06-06 at the Wayback Machine. «Սաութհեմփթոնի» պաշտոնական կայքում (անգլ.)
Վլադիմիր Գրիգորյան (լեզվաբան)

Անվան այլ կիրառումների համար տե՛ս՝ Վլադիմիր Գրիգորյան (այլ կիրառումներ)Վլադիմիր Մարկի Գրիգորյան (ապրիլի 1, 1928(1928-04-01), Երևան, Հայկական ԽՍՀ, ԱԽՖՍՀ, ԽՍՀՄ - հունվարի 6, 2001(2001-01-06), Երևան, Հայաստան), հայ լեզվաբան, բանասեր։ Բանասիրական գիտությունների դոկտոր (1975), պրոֆեսոր (1984)։
Մարկ Գրիգորյանի որդին։


== Կենսագրություն ==
Վլադիմիր Գրիգորյանը ծնվել է 1928 թվականին Երևանում։ 1951 թվականին ավարտել է Երևանի պետական համալսարանը։ 1972 թվականից եղել է ՀՀ ԳԱԱ լեզվի ինստիտուտի կիրառական լեզվաբանության բաժնի վարիչը։ 1968 թվականին Հայաստանում առաջինն է ստեղծել թարգմանական մեքենա։ Մշակել է կախվածությունների աքսիոմատացման եղանակները։ 1976 թվականին Վլադիմիր Գրիգորյանի ղեկավարությամբ հրատարակվել է «Հայոց լեզվի հանգաբառարանը» (42000 բառ)։


== Երկեր ==
Իդեալականացված նախադասության կառուցվածքը և նրա փոփոխությունները խնդրառության կիրառման ազդեցությամբ (ռուսերեն), 1961։
Հայ-ռուսերեն ալգորիթմի մասին (ռուսերեն), 1965։
Նախածանցում և խնդրառություն, 1973։
Ժամանակակից հայոց լեզվի հաճախականության բառարան, ԳԱԱ հրատ., 1982 - 758 էջ
Նախածանցված բայեր և նրանց խնդրառությունը (ռուսերեն), 1984։
Префиксальные глаголы и их управляющие свойства в современном русском языке, 1984:


== Ծանոթագրություններ ==
Ռյաբինովկա (այլ կիրառումներ)

Ռյաբինովկա, կարող է վերաբերել՝

Ռյաբինովկա - ավան Ռուսաստանի Դաշնության Ռոստովի մարզի Կրասնի Սուլինի շրջանում
Ռյաբինովկա - գյուղ Ռուսաստանի Ուդմուրթական հանրապետության Ուվինսկի շրջանի կազմում
Փափուկ խաղալիք

Փափուկ խաղալիք, մանկական խաղալիք արհեստական մորթուց, գործվածքից և լցոնված նյութից։ Տարբեր ժամանակներում լցոնման համար օգտագործել են ծղոտ, թեփ, ռանդատաշեղ, բամբակ, բամբակե մանրաթելեր և այլն։ Քսաներորդ դարի վերջից բարձր տեխնոլոգիական նյութեր են օգտագործվել՝ սինտեպոն, սինթետիկ հատիկներ այլն։


== Ստեղծման պատմություն ==
Հնագույն խաղալիքները հայտնաբերվել են հնագետների կողմից Եգիպտոսում։ Ամենավաղ հիշատակումները վերաբերում են մ. թ. ա. երրորդ հազարամյակին։ Այդ ժամանակ արդեն օգտագործվել է բարդ տեխնիկա մարմնի շարժական մասերով խաղալիքներ պատրաստելու համար։ Ժամանակակից փափուկ խաղալիքների նախատիպերը կամ նրանց պատկերները հայտնաբերվել են Իտալիայում Պոմպեյի պեղումների ժամանակ։ Կենդանիների և թռչունների տեսքով տարբեր խաղալիքներ հայտնաբերվել են Սիբիրի տարածքում, Ուկրաինայում և այլ վայրերում։ Մեծաքանակ հնագույն խաղալիքների կարելի է հանդիպել Չինաստանի տարածքում։
Փափուկ խաղալիքներ ստեղծող առաջին առևտրային կոնցեռնը 1880 թվականին դարձել է գերմանական «Սթեյֆ» ընկերությունը։ Սթեյֆն օգտագործել է փափուկ կահույքի պատրաստման նոր մշակված տեխնոլոգիան իր փափուկ խաղալիքները պատրաստելու համար։
19-րդ դարում Ֆրանսիայում ստեղծվել է «ֆրանսիական խաղալիքների ֆաբրիկաների սինդիկատ», որը կարելի է խաղալիքի արդյունաբերության սկիզբ համարել։ 20-րդ դարի սկզբին սկսվել է թավշե արջուկների զանգվածային արտադրությունը և այդ արտադրանքի պահանջարկի ավելացումը։


== Պատրաստում ==
Ամենասկզբում փափուկ խաղալիքը պատրաստվել է հեղինակային էսքիզներով՝ ձեռքով, ավելի ուշ հայտնվել են մասնագիտացված արտադրություններ, որոնք հայտնի են խաղալիքների իրենց հավաքածուներով։
Առաջին փափուկ խաղալիքը հայտնվել է Գերմանիայում 1903 թվականին։ 
Փափուկ խաղալիքի պատրաստման համար անհրաժեշտ են մի քանի պարտադիր տարրեր՝ ձևվածք կամ շաբլոն, համապատասխան հումք։ Փափուկ խաղալիքների մշակումը  կատարվում է մի քանի ուղղություններով։ Դրանցից մեկը պատկերի պարզեցումն է՝ ստեղծելով պարզ խաղալիքներ, մյուսը ապագա խաղալիքների նատուրալիստական շարժումն է, երբ խաղալիքը նման է այս կամ այն կենդանու։
Տիկնիկներ պատրաստելիս, բացի գործվածքներից և լցոնումներից, կարող են կիրառվել փայտից, կավից, պլաստիկից և այլնից ձեռքեր ու գլուխներ պատրաստելու տեխնոլոգիաներ։


== Պատկերասրահ ==

		
		
		
		


== Տես նաև ==
Թավշե արջուկ
Խաղալիք


== Ծանոթագրություններ ==
Մաուրիլանդիա

Մաուրիլանդիա  (պորտ.՝ Maurilândia), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի հարավային մարզում։ Մտնում է Սուդուեստի դի Գոյասի գավառի կազմի մեջ։ Բնակչությունը կազմում է 10 187 մարդ՝ 2006 թվականի տվյալներով։ Գրավում է 393,793 կմ2 տարածք։ Բնակչության խտությունը՝ 25,9 մարդ/կմ²։


== Պատմություն ==
Քաղաքը հիմնադրվել է 1963 թվականին։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 48 658 557,00  ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ կազմում է 5 053,86 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,726 (տվյալները՝ ՄԱԿ-ի զարգացման ծրագրի)
Էրի շրջան (Նյու Յորք)

Անվան այլ կիրառումների համար տե՛ս՝ Էրի շրջան (այլ կիրառումներ)Էրի շրջան (անգլ.՝ Erie County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 3.178 կմ² է, բնակչությունը՝ 919.040 մարդ (2010 թ. տվյալներով)։ Շրջկենտրոնն է Բուֆֆալո բնակավայրը։ Կազմավորվել է 1821 թ.։
Գևորգ Աճեմյան

Անվան այլ կիրառումների համար տե՛ս՝ Գևորգ Աճեմյան (այլ կիրառումներ)Գէորգ Վարդանի Աճեմեան (փետրվարի 18, 1932(1932-02-18), Մանբիջ, Հալեպի մարզ, Սիրիա - դեկտեմբերի 27, 1998(1998-12-27) կամ դեկտեմբերի 31, 1998(1998-12-31), Լիոն), հայ գրող, հրապարակախոս, Հայաստանի ազատագրության հայ գաղտնի բանակի հիմնադիր։


== Կենսագրություն ==
Ծնվել է Սիրիայում, եղեռնից մազապուրծ եղած սասունցիների ընտանիքում։ Սովորել է Հալեպի Հայկազյան և Կյուլպենկյան վարժարաններում։ 1948 թվականին ավարտել է «Ալեպպո» քոլեջը, 1958 թվականին՝ Բեյրութի ամերիկյան համալսարանի փիլիսոփայության բաժինը։ Զբաղվել է մանկավարժական աշխատանքով, հայերենի և անգլերենի ուսուցիչ է աշխատել հայկական դպրոցներում, միաժամանակ լիբանանահայ մամուլում տպագրել է արձակ էջեր, տեսական-քննադատական հոդվածներ։ Ստեղծագործության հիմնական թեման սփյուռքահայության պայքարն է հանուն ազգապահպանման։ Միակ ելքը տեսել է հայրենադարձության մեջ։ Եղել է «Սփյուռք» հանդեսի խմբագիրը։
Տեսական-քննադատական և գրական վերլուծական ուսումնասիրություններն ամփոփել է «Տեսական քննադատական փորձեր» (1962-1982) ժողովածուում։


== Ստեղծագործություններ ==
Սփյուռքահայ գրականության նշանավոր դեմքերից է, հեղինակ է պատմվածքների, վեպերի ժողովածուների։ 

«Հարդգողի ժառանգորդներն» վեպ
«Անկարելի պատմութիւն» (1956)
«Օրերէն ետք» (1958)
«Անորոշութեամբ եւ մասամբ նորեն» (1959)
«Անապահովութեան փողոցներ» (1964)
«Պիտի չարչարեմ բառերը» (1967)
«Ակամայ ծաղրածուն եւ այլ դերասաններ» (1968)
«Հաւերժական ճանապարհ» (1975)
«Հարդագողի ժառանգորդները» (1983)
«Սիմֆոնիա՝ աններդաշնակության մեջ» (1962, անգլերեն) վեպ
«Տեսական-քննադատական փորձեր» (1962-1982) ժողովածու


== Գրքեր ==
Անապահովության փողոցներ, Ե., 1968։
Պիտի հիշենք երբևիցե Արևմտյան Հայաստանը, Բեյրութ, 1998
Rulling over the Ruins, USA, 1999
Խօսք ճանապարհի [ա.տ.], 1999։
A Time for Terror, USA, 2000.


== Ծանոթագրություններ ==


== Արտաքին հղումներ ==
Աճեմյանի գրքերը Amazon.com–ում
Գևորգ Աճեմյանը Հայաստանի ազատագրության հայ գաղտնի բանակի հիմնադիր
Լիբանանահայ Գևորգ Աճեմյանի գիրքը ներկայացվեց հայաստանյան ընթերցողին
Միրոլյուբովկա (գյուղ, Ժիտոմիրի շրջան)

Անվան այլ կիրառումների համար տե՛ս՝ ՄիրոլյուբովկաՄիրոլյուբովկա (ուկրաիներեն՝ Миролюбівка), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Միրոլյուբովկա գյուղում բնակվում էր 629 մարդ։ Բնակավայրը զբաղեցնում է 1284 կմ² տարածք։ Բնակչության խտությունը կազմում էր 489,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Shakira (ալբոմ)

Shakira (հայերեն՝ Շակիրա), կոլուբիացի երգչուհի Շակիրայի տասներորդ ստուդիական ալբոմը, որ թողարկվել է 2014 թվականի մարտի 21-ին RCA Records լեյբլով։ Այն դարձել է երգչուհու չորրորդ անգլիալեզու ալբոմը։ Շակիրան սկսել է ծրագրել նախագիծը 2011 թվականին, իսկ ալբոմի վրա աշխատել սկսել է 2012 թվականին։ Նա դադարեցրել է համագործակցությունը Epic Records լեյբլի հետ և միացել է RCA Records լեյբլին։ Ալբոմի առաջին սինգլը՝ «Can’t Remember to Forget You» երգը, որ ձայնագրվել է Ռիհաննայի հետ համատեղ, թողարկվել է 2014 թվականի հունվարի 13-ին և զբաղեցրել է ամերիկյան Billboard Hot 100 հիթ-շքերթի 15-րդ հորիզոնականը։


== Սինգլներ ==
2014 թվականի հունվարի 13-ին թողարկվել է ալբոմի առաջին սինգլը՝ «Can’t Remember to Forget You», որը ձայանգրվել է բարբադոսցի երգչուհի Ռիհաննայի հետ։ Սինգլը ամերիկյան Billboard Hot 100 հրթ-շքերթում ընդգրկվելու առաջին շաբաթում զբաղեցրել է 28-րդ հորիզոնականը։ «Can’t Remember to Forget You» երգի տեսահոլովակը նկարահանել է Ժոզեֆ Կանը։ Տեսահոլովակի պրեմիերան տեղի է ունեցել հունվարի 30-ին VEVO-ում։ Հունվարի 21-ին թողարկվել է երգի սոլո տարբերակը իսպաներենով, որը վերնագրված է «Nunca Me Acuerdo de Olvidarte»:
Ալբոմի երկրորդ սինգլը՝ «Empire», թողարկվել է 2014 թվականի փետրվաիր 24-ին։
Ալբոմի երրորդ սինգլը՝ «Dare (La La La)», թողարկվել է 2014 թվականի մայիսի 7-ին։ Նույն օրը տեղի է ունեցել երգի հիման վրա նկարահանված տեսահոլովակի պրեմիերան։


== Երգացանկ ==


== Թողարկման պատմություն ==


== Ծանոթագրություններ ==